[{"text_idx": "#000000", "text": "Tradukinto de Auld ricevis pintan premion"}, {"text_idx": "#000001", "text": "La plej prestig\u0302a premio por germanlingvaj verkistoj estis aljug\u0302ita al Clemens J. Setz, en Esperantujo konata interalie pro tradukoj de William Auld al la germana. Li hazarde malkovris Esperanton tra poezio kaj nun bone konas la lingvon, ec\u0302 se li supozeble ne konsideras sin esperantisto."}, {"text_idx": "#000002", "text": "La 20-an de julio ig\u0302is konate, ke la au\u0306stria au\u0306toro Clemens J. Setz ricevos la Premion Georg Bu\u0308chner, la plej altan literaturan distingon por germanlingvaj au\u0306toroj. Krom la honoro, la distingo inkluzivas monpremion de 50 000 eu\u0306roj."}, {"text_idx": "#000003", "text": "Lau\u0306 sia propra rakonto, li iam hazarde trovis poemojn de William Auld en Esperanto, kaj miris, ke li povas kompreni la enhavon. Poste li decidis traduki ion el la verkoj de Auld al la germana."}, {"text_idx": "#000004", "text": "Lau\u0306 li, la originala literaturo en Esperanto estas ampleksega \u2013 kaj tamen ekzistas preskau\u0306 neniuj tradukoj al la germana."}, {"text_idx": "#000005", "text": "\u201cLa Esperanta beletro formas ric\u0302an paralelan mondliteraturon kun siaj propraj avangardo, klasikuloj, malkonformuloj, geniuloj \u2013 kaj c\u0302io sen bazig\u0302i en unu lando kun ties propraj politikaj kaj geografiaj cirkonstancoj\u201d, li skribis."}, {"text_idx": "#000006", "text": "Li tradukis al la germana interalie la 14-an c\u0302apitron de La infana raso de Auld, kaj en 2018 aperis lia germanlingva libreto pri Auld, poste publikigita ankau\u0306 en Esperanto en Beletra Almanako."}, {"text_idx": "#000008", "text": "En 2020 publikig\u0302is lia libro \u201cDie Bienen und das Unsichtbare\u201d (La abeloj kaj la nevideblaj\u0302o), kiu temas pri planlingvoj, c\u0302efe pri Esperanto. En tiu libro li skribas ne nur pri historiaj faktoj kaj biografioj, sed ankau\u0306 pri siaj konversacioj kun konataj esperantistoj."}, {"text_idx": "#000009", "text": "Lau\u0306 la libro kaj pluraj intervjuoj, li mem nun flue parolas Esperanton, kvankam li supozeble ne konsiderus sin esperantisto."}, {"text_idx": "#000010", "text": "Clemens Johann Setz naskig\u0302is en 1982 en Graz, Au\u0306strio. Li nun log\u0302as kaj laboras en Vieno. En 2007 aperis lia unua romano \u201dSo\u0308hne und Planeten\u201d (Filoj kaj planedoj). Krom propraj verkoj li publikigis ankau\u0306 tradukojn el la angla."}, {"text_idx": "#000011", "text": "Li jam pli frue ricevis diversajn literaturajn premiojn, sed la nun donita premio estas la plej prestig\u0302a en la tuta germanlingva literatura mondo. Inter pli fruaj premiitoj estas Max Frisch, Gu\u0308nter Grass kaj Heinrich Bo\u0308ll. Pasintjare la premion ricevis la poeto Elke Erb. La premio estas nomita lau\u0306 la au\u0306toro Georg Bu\u0308chner (1813\u20131837)."}, {"text_idx": "#000012", "text": "En komento al la gazeto Zeit Online Clemens J. Setz diris: \u201dLa nomo de Georg Bu\u0308chner kaj tiuj de la premiitoj de la lastaj jaroj \u2013 vidi sin inter tiuj estas honoro, kiun mi ankorau\u0306 ne vere kapablas kompreni.\u201d"}, {"text_idx": "#000013", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000015", "text": "Majstro de la malnova mondolingvo"}, {"text_idx": "#000016", "text": "\u201d kaj nun bone konas la lingvon, ec\u0302 se li supozeble ne konsideras sin esperantisto\u201d"}, {"text_idx": "#000017", "text": "Oni scipovas la lingvon kaj estas esperantisto, au\u0306 oni ne scipovas la lingvon kaj ne estas esperantisto."}, {"text_idx": "#000018", "text": "Lau\u0306 la PIV-a difino (\u201cesperantisto: persono, kiu uzadas Esperanton\u201d), jes."}, {"text_idx": "#000019", "text": "En la germana, parolantoj de Esperanto ofte preferas priskribi sin per g\u0302uste tiu esprimo (\u201cEsperantosprecher\u201d) anstatau\u0306 ol nomi sin \u201cEsperantist\u201d, kiu havas ankau\u0306 malpli pozitivajn kromnociojn (ano de sekto)."}, {"text_idx": "#000022", "text": "Tute prave vi rezonadas !\nEch bonantantagulon eblas nomi Esperantisto!"}, {"text_idx": "#000023", "text": "\u201dLa abeloj kaj l\u2019o nevidebla\u201d: Mi neniam antau\u0306e vidis la vorton \u201dl\u2019o\u201d en Esperanto, kaj ne sukcesis trovi g\u0302in en PIV. C\u0302u g\u0302i estas uzata aliloke ol en tiu c\u0302i artikolo?\n(Jes, mi konas la Hispanan artikolon lo, ekzemple en \u201dlo invisible\u201d \u2013 la nevidebla [aj\u0302o], \u201dtio kio estas nevidebla\u201d \u2013 sed Esperanto ja ne estas la Hispana...)"}, {"text_idx": "#000024", "text": "Dankon! Mi vidas ke ec\u0302 Grabowski uzis o kiel memstaran vorton! \ud83d\ude42\nMi tamen demandas min c\u0302u iu uzus g\u0302in kun plena artikolo? Ekz-e: \u201dLa abeloj kaj la o nevidebla\u201d.\n\u201dL\u2019o\u201d s\u0302ajnas al mi sufic\u0302e ruza provo enkonduki novan artikolon \u201dlo\u201d sen malrespekti la Fundamenton \u2013 lau\u0306tlege la apostrofo ja ne au\u0306deblas..."}, {"text_idx": "#000025", "text": "Mi trafis la uzon de \u201cl\u2019o\u201d unuafoje en la unua beletra verko, kiun mi legis en Esperanto (meze de la legado de \u201cLa faraono\u201d) antau\u0306 pli ol duonjarcento, nome en la traduko de E. Wu\u0308ster el 1922 de \u201cLa mirinda historio de Petro Schemihl\u201d de A. Chamisso. Sur p.30 legeblas: \u201c...kiu ne havas ombron, ne iru en sunbrilon, jen l\u2019o plej prudenta kaj sendang\u0302era.\u201d (Mondial reeldonis tiun brilan romaneton en 2007.)"}, {"text_idx": "#000027", "text": "Lau\u0306 nia scio neniu komento malaperis. C\u0302u vi povus precizigi?"}, {"text_idx": "#000029", "text": "Komentoj aperas sub diversaj artikoloj, kaj eblas agordi la ordon, en kiu ili estas montrataj, plej supre dekstre en la komentokampo."}, {"text_idx": "#000030", "text": "Krome estas listo de la lastaj 50 komentoj:"}, {"text_idx": "#000032", "text": "Komentoj ne malaperas dum legado, sed ili perdas sian koloran fonon, kiu montras ke ili ankorau\u0306 ne estis montritaj al vi."}, {"text_idx": "#000033", "text": "Inunda lavango da interesaj artikoloj kaj informoj aperis en lastaj tagoj danke al Libera Folio. Mi penos tralegi chion kaj samtempe engaghi la VK-n. DANKON."}, {"text_idx": "#000037", "text": "Ekspedicio al Oceanio, rezultoj: La rusa vojag\u0302anto parolis en la scienca biblioteko de la Krimea Federacia UniversitatoUsona prezidanto Biden proponis eks-c\u0302efon de Mastercard Ajay Banga kiel prezidanton de Monda BankoMoldavujo neis rusiajn asertojn, ke Ukrainujo planas ataki C\u0302ednestrionKanada Suprema Kortumo malakceptis apelacion de soldato kiu filmis sin mem sekse mistraki kolegonRusa fotisto Viktor Pinc\u0302uk prezentis sian novan ekspozicion \"Afganio, 2008\" en Simferopolo (Krimeo)"}, {"text_idx": "#000038", "text": "Cifereca sekurigo + LingvoColmena: malfermitkoda amaskomunikila platformo ligas kamparajn kaj indig\u0302enajn komunumojnLa unua gramatiko de la mrua lingvo donas esperon al indig\u0302ena komunumo"}]